13 ຄົນ ເສຍຊີວິດ ໃນການສູ້ລົບ ຢູ່ ແຄວ້ນແຄັສເມຍ ຂອງ ອິນເດຍ
ເຈົ້າໜ້າທີ່ກ່າວວ່າ ທະຫານອິນເດຍ 8 ຄົນ ແລະຕຳຫຼວດ 3 ຄົນ ຮວມຢູ່ໃນ ພວກເສຍຊີວິດ ຍ້ອນການສູ້ລົບ ກັບພວກຫົວຮຸນແຮງ ທີ່ແຄ້ວນ Kashmir.
ບັນດາເຈົ້າໜ້າທີ່ອິນເດຍກ່າວວ່າ ທະຫານອິນເດຍແປດຄົນ ແລະຕຳຫລວດສາມຄົນ ຮວມຢູ່ໃນ 13 ຄົນ ທີ່ເສຍຊີວິດໃນ ການສູ້ລົບກັບ ພວກຫົວຮຸນແຮງ ໃນແຄວ້ນ Kashmir ສ່ວນ ທີ່ເປັນຂອງອິນເດຍ ບັນດາເຈົ້າໜ້າທີ່ທະຫານ ກ່າວວ່າ ພວກຫົວຮຸນແຮງຕິດອາ ວຸດໜັກ ໄດ້ທຳການໂຈມຕີ ຄ້າຍທະຫານແຫ່ງນຶ່ງ ທີ່ເມືອງ Uri ປະມານ 3 ໂມງເຊົ້າຂອງ ວັນສຸກມື້ນີ້ ພວກຫົວຮຸນແຮງສາມຄົນໄດ້ຖືກຂ້າຕາຍ ໃນການຍິງຕໍ່ສູ້ກັນ ເຈົ້າໜ້າທີ່ຄົນນຶ່ງ ທີ່ບັນລະຍາຍວ່າ ມັນເປັນການໂຈມຕີສະຫລະຊີບກ່າວວ່າ ເຂົາເຈົ້າເຊື່ອ ວ່າ ພວກຫົວຮຸນແຮງຍັງຢູ່ໃນຄ້າຍດັ່ງກ່າວ ຍັງບໍ່ມີການອ້າງເອົາຄວາມຮັບຜິດຊອບ ໃນການໂຈມຕີຄັ້ງນີ້ເທື່ອ ຄ້າຍທະຫານແຫ່ງນີ້ ຕັ້ງຢູ່ເລາະຕາມເສັ້ນທີ່ແບ່ງການຄວບຄຸມ ລະຫວ່າງແຄວ້ນ Kashmir ໃນສ່ວນທີ່ເປັນຂອງອິນເດຍ ແລະຂອງປາກິສຖານ ນາຍົກລັດຖະມົນຕີອິນເດຍ ທ່ານ Narendra Modi ຊຶ່ງພັກ Bharatiya Janata ຂອງ ທ່ານຫວັງວ່າ ຈະໄດ້ຮັບໄຊຊະນະເພື່ອຄວບຄຸມສະພານິຕິບັນຍັດຂອງເຂດ Jammu ແລະ Kashmir ມີກຳນົດທີ່ຈະໄປຢ້ຽມຢາມແຄ້ວນ Kashmir ໃນວັນຈັນຈະມາເຖິງນີ້ ພັກຮິນດູຫົວຊາດນິຍົມ ບໍ່ເຄີຍມີປະຫວັດກ່ຽວກັບການໄດ້ຮັບຄວາມສະໜັບສະໜູນຢ່າງ ຫຼວງຫຼາຍທາງດ້ານການເມືອງ ຢູ່ໃນເຂດຮ່ອມພູ Kashmir ມາກ່ອນ ບ່ອນທີ່ມີຄວາມບໍ່ພໍ ໃຈຢ່າງແຮງ ຕໍ່ຕ້ານການປົກຄອງຂອງອິນເດຍນັ້ນ